《沁园春 送鹤寄可与郎中》
元代·张之翰

鹤汝前来，与余相从，近乎一年。每座隅举目，看挥大字，窗前侧每，听诵佳篇。月白风清，天高露下，不肯飞腾亦可怜。鸡群里，见雪衣丹顶，空自昂然。星郎明日南迁。待送上秋风千里船。莫因其所好，乘轩受禄，启其所欲，学道升仙。渠是而今，经纶大手，早取徵书下日边。长鸣罢，似知余雅意，两翅翩翩。

作者简介：（1243—1296）邯郸人，字周卿，号西岩老人。世祖至元末自翰林侍讲学士，知松江府事，有古循吏风。时民苦荒，租额以十万计，因力陈其弊，得以蠲除。有《西岩集》。